**016/2022/VO-§117**

**Výzva na predkladanie ponúk**

* **zákazka s nízkou hodnotou – verejná súťaž**

v rámci postupu verejného obstarávania podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ,,ZoVO“)

1. **Identifikácia verejného obstarávateľa:**

**Názov:** Bytový podnik mesta Košice, s.r.o.

**Sídlo:** Južné nábrežie 13, 042 19 Košice

**IČO:**  44 518 684

**Štatutárny orgán:** **Ing. Peter Vrábel, PhD.** – konateľ spoločnosti

**Kontaktná osoba pre VO:** JUDr. Lukáš Bažik

**Telefón:** +421 908 118 623

**E-mail:** verejneobstaravanie@bpmk.sk

**Komunikácia pre uvedenú zákazku sa uskutočňuje prostredníctvom systému na elektronickú komunikáciu – JOSEPHINE:** [**https://josephine.proebiz.com/sk/**](https://josephine.proebiz.com/sk/)

1. **Názov predmetu zákazky: „Odborné prehliadky a odborné skúšky zdvíhacích**

 **zariadení vrátane údržby v nebytových priestoroch**

 **v správe BPMK, s.r.o.“**

**Zákazka je na poskytnutie:** služieb

**Hlavný CPV kód:** 71632000-7 – Technické skúšky

1. **Stručný opis predmetu zákazky:**

Predmetom zákazky sú odborné prehliadky a odborné skúšky zdvíhacích zariadení vrátane údržby v nebytových priestoroch v správe BPMK, s.r.o.

Odborné prehliadky a odborné skúšky zdvíhacích zariadení vrátanie údržby budú vykonávané v nebytových priestoroch v správe BPMK, s.r.o. podľa **Prílohy č. 1** výzvy.

Úspešný uchádzač bude poskytovať predmetné služby v súlade s Rámcovou dohodou podľa **Prílohy č. 3** Výzvy počas obdobia 24 mesiacov odo dňa účinnosti Rámcovej dohody, resp. do vyčerpania finančného limitu 50.000,00 EUR bez DPH.

V rozsahu predmetu zákazky v rámci pravidelných servisných činnosti bude poskytovateľ služieb vykonávať a poskytovať:

* odborné prehliadky zdvíhacích zariadení v súlade s vyhláškou Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov (ďalej len ,,vyhláška č. 508/2009 Z. z.“)
* odborné skúšky zdvíhacích zariadení v súlade s vyhláškou č. 508/2009 Z. z.,
* pravidelnú preventívnu údržbu, mazanie a čistenie zdvíhacích zariadení,
* pohotovosť a vyslobodenie uviaznutých osôb nepretržite vrátane víkendov a sviatkov (výjazd k zdvíhaciemu zariadeniu a vykonanie vyslobodenia do 1 hodiny od nahlásenia na dispečing),
* odstránenie bežných prevádzkových porúch,
* technická asistencia (poradenstvo a školenie personálu objednávateľa) a
* dodávka drobného materiálu do 10 EUR bez DPH.

Nad rámec pravidelných servisných činnosti bude poskytovateľ služieb na základe osobitnej objednávky vykonávať a poskytovať:

* opakované úradné skúšky (technická pomoc k zaisteniu týchto skúšok, vrátane ich objednania u príslušného inšpekčného orgánu v termínoch podľa príslušnej normy),
* odstránenie porúch väčšieho rozsahu (do 24 hodín po nahlásení poruchy urobiť diagnostiku poruchy a zabezpečiť jej odstránenie),
* plánované opravy (napr. odstránenie po revíznych závadách a pod.) a
* iné (napr. výmena oleja do agregátu hydraulických výťahov a zariadení).

V cene za poskytnutie predmetu zákazky poskytovateľ služieb zahrnie aj cestovné náklady.

Verejný obstarávateľ si vyhradzuje právo podľa vlastnej potreby objednávať aj služby nad rámec pravidelných servisných činností a osobitných objednávok, ktoré nie sú priamo špecifikované v tejto výzve alebo návrhu Rámcovej dohody podľa **Prílohy č. 3** Výzvy a ktorých vykonanie je povinné v súlade s vyhláškou č. 508/2009 Z. z. a ostatných súvisiacich právnych predpisov platných v Slovenskej republike.

1. **Predpokladaná hodnota zákazky: 50.000,00 EUR bez DPH**
2. **Základné zmluvné podmienky:**
* **Miesto poskytnutia služby:** nebytové priestory v správe BPMK, s.r.o., zdvíhacie zariadenia uvedené v Prílohe č. 1 Výzvy
* **Platobné podmienky:** platba za poskytnutie služby faktúrou
* **Lehota splatnosti faktúr:** 60 dní odo dňa doručenia faktúry
* **Zmluvné podmienky:** s úspešným uchádzačom bude uzatvorená Rámcová dohoda na obdobie 24 mesiacov od dátumu účinnosti Rámcovej dohody, resp. do vyčerpania finančného limitu 50.000,00 EUR bez DPH
* **Dodacia lehota:** podľa požiadaviek objednávateľa/verejného obstarávateľa v súlade s Rámcovou dohodou
1. **Lehota na predkladanie ponúk do:** **29.03.2023 do 10:00 hod.**
2. **Stanovenie ceny:**

Uchádzačom predložená cena zahŕňa všetky náklady spojené s odbornými prehliadkami a odbornými skúškami zdvíhacích zariadení, ktoré sú vyšpecifikované v Prílohe č. 1 – Cenová ponuka za poskytnutie predmetu zákazky vrátane dopravy na miesto poskytnutia služby.

Cenu je potrebné spracovať na základe požadovaného rozsahu uvedeného v Prílohe č. 1 vrátane dopravy.

Cenu je potrebné uvádzať v eurách (€). V ponuke je potrebné cenu uvádzať bez DPH, jednotkovú cenu a cenu spolu za celý predmet zákazky v EUR bez DPH. Ak uchádzač nie je platcom DPH, uvedie túto skutočnosť v ponuke.

1. **Postup vo verejnom obstarávaní:** Je jednoetapový.
2. **Predkladanie dokladov a ponuky:**

Ponuku je potrebné predložiť v príslušnom elektronickom systéme na komunikáciu vo verejnom obstarávaní. Ponuky sa predkladajú v slovenskom alebo českom jazyku. Ponuky zaslané po termíne na predkladania ponúk, v inom jazyku alebo inak nebudú brané do úvahy a nebudú vyhodnocované. Zároveň ak uchádzač nepredloží doklad na požadovanú podmienku účasti alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa Výzvy, takéto ponuky nebudú brané do úvahy a nebudú vyhodnocované. Ponuku uchádzač zašle spolu so skenovanými dokladmi, ak sú požadované. Ponuka musí byť predložená na celý predmet zákazky. K ponuke je potrebné priložiť aj ocenený **Cenová ponuka za poskytnutie predmetu zákazky podľa Prílohy č. 1 Výzvy.**

Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.

Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.

Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.

V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je v pdf) **tak, ako je uvedené v bode 10. tejto Výzvy**.

Doklady musia byť k termínu predloženia ponuky platné a aktuálne.

Ak ponuka obsahuje dôverné informácie, uchádzač ich v ponuke viditeľne označí.

1. **Podmienky účasti sú nasledovné:**

Splnenie podmienok účasti podľa Výzvy doložením dokladov:

1. Aktuálne oprávnenie, ktoré zodpovedá predmetu zákazky (výpis z obchodného registra alebo výpis zo živnostenského registra alebo iný doklad),
2. Platné oprávnenie na odborné prehliadky a odborné skúšky vyhradených technických zariadení zdvíhacích podľa ust. § 14 a § 15 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej len ,,zákon č. 124/2006 Z. z.“),
3. Platné osvedčenie revízneho technika vyhradených technických zariadení zdvíhacích na výkon odborných prehliadok a odborných skúšok v prevádzke podľa ust. § 16 vyhlášky č. 508/2009 Z. z. V prípade, ak osvedčenie revízneho technika vyhradených technických zariadení zdvíhacích bolo vydané pred viac ako piatimi rokmi, tak uchádzač predloží potvrdenie o absolvovaní aktualizačnej odbornej prípravy v zmysle ust. § 16 ods. 8 zákona č. 124/2006 Z. z.,
4. Čestné vyhlásenie uchádzača, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača (vzor viď **Príloha č. 2** Výzvy),
5. U uchádzača nesmie byť dôvod na vylúčenie pre konflikt záujmov podľa ust. § 40 ods. 6 písm. f) ZoVO.

**Na preukázanie splnenia podmienok účasti je potrebné predložiť tieto doklady:**

1. Kópiu oprávnenia na podnikanie, ktorá zodpovedá predmetu zákazky, uchádzač tento doklad nemusí predkladať, ak je zapísaný v Zozname hospodárskych subjektov vedený Úradom pre verejné obstarávanie,
2. Kópiu platného oprávnenia na odborné prehliadky a odborné skúšky vyhradených technických zariadení zdvíhacích podľa ust. § 14 a § 15 zákona č. 124/2006 Z. z.,
3. Kópiu platného osvedčenia revízneho technika vyhradených technických zariadení zdvíhacích na výkon odborných prehliadok a odborných skúšok v prevádzke podľa ust. § 16 vyhlášky č. 508/2009 Z. z. V prípade, ak osvedčenie revízneho technika vyhradených technických zariadení zdvíhacích bolo vydané pred viac ako piatimi rokmi, tak uchádzač predloží potvrdenie o absolvovaní aktualizačnej odbornej prípravy v zmysle ust. § 16 ods. 8 zákona č. 124/2006 Z. z.,
4. Čestné vyhlásenie uchádzača, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača (vzor viď **Príloha č. 2** Výzvy),
5. Uchádzač doklad o konflikte záujmov nepredkladá. V prípade vylúčenia uchádzača dôkazné bremeno je na verejnom obstarávateľovi.

**Obsah ponuky a požadované doklady (scany):**

1. **Oprávnenie na podnikanie** v danej oblasti – **kópia** (uchádzač musí byť oprávnený poskytovať požadované služby),
2. **Platné oprávnenie** na odborné prehliadky a odborné skúšky vyhradených technických zariadení zdvíhacích podľa ust. § 14 a § 15 zákona č. 124/2006 Z. z. – **kópia,**
3. **Platné osvedčenie** revízneho technika vyhradených technických zariadení zdvíhacích na výkon odborných prehliadok a odborných skúšok v prevádzke podľa ust. § 16 vyhlášky č. 508/2009 Z. z. – **kópia.**

V prípade, ak osvedčenie revízneho technika vyhradených technických zariadení zdvíhacích bolo vydané pred viac ako piatimi rokmi, tak uchádzač predloží potvrdenie o absolvovaní aktualizačnej odbornej prípravy v zmysle ust. § 16 ods. 8 zákona č. 124/2006 Z. z.,

1. Ocenený, podpísaný a opečiatkovaný **Cenovú ponuku** (vzor viď **Prílohy č. 1** Výzvy),
2. **Čestné vyhlásenie uchádzača**, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača (vzor viď **Príloha č. 2** Výzvy),
3. Opečiatkovaný a podpísaný **návrh Rámcovej dohody** (vzor viď **Prílohu č. 3** Výzvy).
4. **Kritéria na vyhodnotenie ponúk: Celková jednotková cena spolu za poskytnutie predmetu zákazky vrátane dopravy v EUR bez DPH**

Úspešným uchádzačom bude ten, kto predloží najnižšiu celkovú jednotkovú cenu spolu za poskytnutie predmetu zákazky vrátane dopravy v EUR bez DPH podľa **Prílohy č. 1**.

1. **Vyhodnotenie ponúk:**

Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.

V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvo okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.

V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.

1. **Prijatie ponuky:**

S úspešným uchádzačom bude uzatvorená Rámcová dohoda na obdobie 24 mesiacov od dátumu účinnosti Rámcovej dohody, resp. do vyčerpania vysúťaženého finančného limitu.

Verejný obstarávateľ môže pred uzatvorením zmluvného vzťahu požiadať úspešného
uchádzača o predloženie originálu alebo overenej kópie oprávnenia na poskynutie predmetu zákazky.

Verejnýobstarávateľ v súlade s § 11 ZoVO neuzavrie zmluvu s úspešným uchádzačom, ktorý má byť zapísaný v registri partnerov verejného sektora (ďalej len ,,RPVS“) a nie je zapísaný v RPVS. Vyššie uvedená požiadavka vyplýva z ust. § 2 ods. 2 zákona č. 315/2016 Z. z. o registri partnerov verejného sektora pri jednorazovom poskytnutí finančných prostriedkov prevyšujúcich sumu 100.000 EUR alebo v úhrne sumu 250.000 EUR kalendárnom roku, ak ide o opakujúce sa plnenie. **Predpokladaná hodnota predmetnej zákazky neprevyšuje sumu 100.000 EUR bez DPH.**

1. **Ďalšie informácie verejného obstarávateľa:**

Verejný obstarávateľ bude pri uskutočňovaní tohto postupu zadávania zákazky postupovať v súlade so ZoVO, prípadne inými všeobecne záväznými právnymi predpismi.

Proti rozhodnutiu verejného obstarávateľa pri postupe zadávania zákazky podľa § 117 ZoVO nie je možné v zmysle § 170 ods. 7 písm. b) ZoVO podať námietky. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

Verejný obstarávateľ môže zrušiť použitý postup zadávania zákazky z nasledovných dôvodov:

1. nebude predložená ani jedna ponuka,
2. ani jedna z predložených ponúk nebude zodpovedať určeným požiadavkám verejného obstarávateľa,
3. ak sa zmenili okolnosti, za ktorých sa vyhlásilo toto verejné obstarávanie,
4. jej zrušenie nariadil úrad.

Prílohy:

Príloha č. 1 – Cenová ponuka

Príloha č. 2 – Čestné vyhlásenie uchádzača, že nemá zákaz účasti vo VO

Príloha č. 3 – Návrh Rámcovej dohody

Schválil:

 **Ing. Peter VRÁBEL, PhD.**

 Konateľ - riaditeľ spoločnosti